Kokoustiedote Riihimäen Kunnalliset JHL ry:n hallituksen kokouksesta 15.10.2022

Kesällä lähetimme uusille 1.1.2022.31.7.2022 aikana liittyneille jäsenille tervetulopaketin, jossa oli muun muassa kymmenen euron lahjakortti. Jatkossa muistamme uusia jäseniä Bio Rexin elokuvalipulla. Joulukuussa siis seuratkaa postianne 1.8. jälkeen jäseneksi tulleet!!

Liiton kampanjoimat jäsenhankintaviikot tulevat taas!! Jäsenpostia lähtee lähipäivinä työpaikoille. Lukekaa tarkkaan sekä kannustakaa kaveria liittymään JHL:n jäseneksi. Tutustukaa JHL:n jäsenhankkiljan bonusjärjestelmään [www.jhl.fi-sivulla](http://www.jhl.fi-sivulla). Meillä kaikki ovat jäsenhankkijoita!!

1.11.2022 aamupäivän aikana pääluottamusmies Juha Kankus, varapääluottamusmies Ira Myöhänen sekä aluetoimitsija Arto Tschokkinen tulevat käymään Kaupungin Varikolla, Kirjauksen päiväkodissa, Uunilinnun päiväkodissa ja Junailijankadun päiväkodissa keskustelemassa työntekijöiden kanssa.

Yhdistyksen kotisivuille luotu Tähtiammattilais-kyselykaavake ei ole toiminut. puheenjohtaja koittaa korjata tilanteen. Mutta ehdokaskriteerit ovat luettavissa kyselystä. Vastaukset voi laittaa s.postiin [laura.kankus@riihimaki.fi](mailto:laura.kankus@riihimaki.fi). Nyt on hyvä hetki nostaa työkaveri esiin!!!

17.10. lähetetään syyskokouskutsu jäsenrekisterin kautta sähköpostiin.

18.10. lähetetään hyvinvointialueelle siirtyville jäsenille tietoa asiasta jäsenrekisterin sähköpostin kautta.

Käsittelimme toimintasuunnitelmaideoita ja jäsenpalautteita. Niitä saa laittaa kotisivujen kautta lisää tulemaan. Toimintasuunnitelmaehdotus esitellään syyskokouksessa ja eniten vaihtoehtoja saaneet ideat on nostettu toimintasuunnitelmaan mukaan.

Ammattiryhmäilloista oli myös kyselyä palautteessa. Mitä ne ovat ja kenelle ne ovat tarkoitettu. Mitä niissä tehdään ja niiden sisällöstä.

Ammattiryhmätapaamiset ovat nimensä mukaisesti samaa työtätekevien kokoontumiset. Jos et tiedä mikä on sinun ammattiryhmäsi, ole yhteydessä pääluottamusmieheen, niin katsotaan sinulle sellainen. Tapaamiset järjestää alakohtainen luottamusmies, mutta, jos sellaista ei ole (nyt tämä tilanne on koulunkäynninohjaajilla) voi kuka tahansa jäsen olla yhteydessä pääluottamusmieheen ja kertoa, että haluaisin että meidän ammattiryhmälle järjestetään tapaaminen.

Illan sisältö ja tarjoilut riippuvat siis järjestäjästä. Yhdistys on rajannut ainoastaan seuraavat kaksi asiaa: 1. kulut ovat 25e/osallistuja ja tapaamisia on 1-2-kertaa vuodessa.

Tapaaminen voi olla päivällä/illalla, sisältää jotain aktiviteettia. usein mukana on pääluottamusmies, joka kertoo esimerkiksi sopimusasioista tai muista ajankohtaisista asioista. Valintavuosina ammattiryhmäilloissa esitetään myös ryhmän ehdokkaat hallitukseen. luottamusmiehiksi ja niin edespäin. Kannattaa siis olla aktiivinen, jos itse ei ole sellaiseen koskaan kutsua saanut. Pääluottamusmies ja varapääluottamusmies lupasivat kartoittaa myös jseniä, jotka eivät välttämättä suoraan kuulu mihinkään ryhmään.

Mukavaa lokakuuta!

terveisin Riihimäen Kunnalliset JHL ry:n hallituksen puolesta Laura Kankus, puheenjohtaja